pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​เอสเอ็มอี หนุน “พิพัฒน์” ขึ้นค่าแรงตามระบบเศรษฐกิจและชวนผู้ประกอบการ upskill แรงงาน เพิ่มรายได้ทั่วประเทศ
วันจันทร์ที่ 30 ตุลาคม 2566
30/10/2566
​เอสเอ็มอี หนุน “พิพัฒน์” ขึ้นค่าแรงตามระบบเศรษฐกิจและชวนผู้ประกอบการ upskill แรงงาน เพิ่มรายได้ทั่วประเทศ
​เอสเอ็มอี หนุน “พิพัฒน์” ขึ้นค่าแรงตามระบบเศรษฐกิจและชวนผู้ประกอบการ upskill แรงงาน เพิ่มรายได้ทั่วประเทศ
วันที่ 30 ตุลาคม 2566 นายพิพัฒน์ รัชกิจประการ รัฐมนตรีว่าการกระทรวงแรงงาน ให้การต้อนรับ นายแสงชัย ธีรกุลวานิช ประธานสมาพันธ์เอสเอ็มอีไทย และคณะ ในโอกาสเข้าพบเพื่อแนะนําสมาพันธ์ฯ เพื่อขับเคลื่อนความร่วมมือกับกระทรวงแรงงานและรับทราบแนวทางนโยบายด้านแรงงาน โดยมี นายสิรภพ ดวงสอดศรี ผู้ช่วยรัฐมนตรีประจํากระทรวงแรงงาน นายอารี ไกรนรา เลขานุการรัฐมนตรีว่าการกระทรวงแรงงาน นายภุชงค์ วรศรี ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน พร้อมด้วย ผู้บริหารระดับสูงกระทรวงแรงงาน เข้าร่วม ณ ห้องจัตุมงคล ชั้น 6 อาคารกระทรวงแรงงาน
นายพิพัฒน์ กล่าวว่า ในวันนี้ผมขอขอบคุณท่านประธานสมาพันธ์เอสเอ็มอีไทย และคณะ ที่ได้มาเข้าพบหารือและรับทราบนโยบายด้านแรงงาน เพื่อขับเคลื่อนความร่วมมือกับกระทรวงแรงงาน โดยเฉพาะนโยบายการขึ้นค่าแรงขั้นต่ําที่จะปรับขึ้นแน่นอนภายใน 1 มกราคมที่จะถึงนี้ เป็นรายจังหวัด ซึ่งไม่ได้เท่ากันทั้งหมดตามโครงสร้างของระบบเศรษฐกิจนั้น ซึ่งสมาพันธ์ก็ไม่ขัดข้อง
ส่วนการพัฒนาผลิตบุคลากรและแรงงานของเอสเอ็มอีด้วยการยกระดับทักษะแรงงานและสร้างทักษะแรงงานโดยการ Up skill Re skill ให้สามารถรองรับอุตสาหกรรมสมัยใหม่ให้สอดคล้องกับแต่ละภูมิภาค และส่งเสริมอุตสาหกรรมท่องเที่ยวและบริการที่ยังขาดแรงงานอยู่นั้น ในส่วนนี้จะได้ให้กรมพัฒนาฝีมือแรงงานประสานความร่วมมืออย่างใกล้ชิดกับสมาคมฯ ต่อไป
ด้าน นายแสงชัย ธีรกุลวานิช ประธานสมาพันธ์เอสเอ็มอีไทย กล่าวว่า ในวันนี้สมาพันธ์เอสเอ็มอีไทย ในฐานะตัวแทนของผู้ประกอบการเอสเอ็มอีทั่วประเทศ ซึ่งปัจจุบันมีผู้ประกอบการรวมกว่า 3.2 ล้านราย จ้างงานรวมกว่า 18 ล้านราย ขอขอบคุณท่านรัฐมนตรีพิพัฒน์ฯ ที่เปิดโอกาสให้เข้าพบหารือและรับทราบนโยบายด้านแรงงาน โดยสมาพันธ์ฯ เป็นองค์กรเครือข่ายนักธุรกิจจิตอาสาเอสเอ็มอีที่มีความเข้มแข็งและเป็นกลไกหลักในการขับเคลื่อนพัฒนาเอสเอ็มอีของประเทศ ด้วยการเชื่อมโยงผู้ประกอบการเอสเอ็มอีทุกจังหวัดทั่วประเทศผ่านเครือข่ายสมาพันธ์ฯ เพื่อให้เกิดการตอบสนองนโยบายภาครัฐที่ให้การส่งเสริมสนับสนุนเอสเอ็มอี จากการรับทราบนโยบายค่าแรงขั้นต่ํา ซึ่งในส่วนนี้ผู้ประกอบการเอสเอ็มอีพร้อมสนับสนุนนโยบายดังกล่าวที่จะปรับขึ้นค่าจ้างตามโครงสร้างระบบเศรษฐกิจ ขณะเดียวกันจะประชาสัมพันธ์เพื่อเชิญชวนให้ผู้ประกอบการและลูกจ้างลงทะเบียนใช้สิทธิเลือกตั้งผู้แทนฝ่ายนายจ้างและผู้แทนฝ่ายผู้ประกันตนเป็นกรรมการในคณะกรรมการประกันสังคมในครั้งนี้ด้วย
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-SME D Bank ติดปีกเอสเอ็มอีไทยพิชิตตลาดอินเดีย เติมความรู้เสริมแกร่ง ดันโชว์ศักยภาพงานแฟร์ระดับโลก ณ นครมุมไบ
วันจันทร์ที่ 30 ตุลาคม 2566
30/10/2566
SME D Bank ติดปีกเอสเอ็มอีไทยพิชิตตลาดอินเดีย เติมความรู้เสริมแกร่ง ดันโชว์ศักยภาพงานแฟร์ระดับโลก ณ นครมุมไบ
SME D Bank จัดสัมมนา  "เปิดโอกาสใหม่ สินค้าไทยพิชิตอินเดีย" เปิดให้ผู้สนใจเข้าร่วม ฟรี จัดในวันที่ 3 พฤศจิกายน 2566  เวลา 13.00 - 16.30 น. ณ  สํานักงานใหญ่  SME D Bank  อาคาร SME Bank Tower (ติด BTS อารีย์)
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวว่า ประเทศอินเดียมีประชากร จํานวนกว่า 1,400 ล้านคน ทําให้มีกําลังซื้อมหาศาล และมีอัตราการเติบโตทางเศรษฐกิจสูง ขณะที่ประเทศไทยมีข้อได้เปรียบจากทําเลที่ตั้ง สามารถเชื่อมต่อภาคการค้าจากอินเดียไปยังตลาดใหญ่ ไม่ว่าจะเป็นสหรัฐอเมริกา และจีน รวมถึง ใช้อินเดียเป็นประตูส่งออกสินค้าไทยไปยังประเทศใกล้เคียง นอกจากนั้น ชาวอินเดียมีทัศนคติที่ดีต่อสินค้าไทย ในฐานะสินค้าดีมีคุณภาพเชื่อถือได้
จากความน่าสนใจดังกล่าว SME D Bank เดินหน้าพันธกิจด้านการพัฒนา จับมือหน่วยงานพันธมิตรภาครัฐและเอกชน ส่งเสริมผู้ประกอบการเอสเอ็มอีไทยขยายตลาดสู่ประเทศอินเดีย ผ่านการจัดกิจกรรมเติมความรู้ เตรียมพร้อมปูทางสร้างความสําเร็จในตลาดอินเดีย ด้วยการจัดสัมมนา "เปิดโอกาสใหม่ สินค้าไทยพิชิตอินเดีย" เชิญวิทยากรผู้เชี่ยวชาญมาถ่ายทอดประสบการณ์และให้ข้อมูลถึงโอกาสและอุปสรรค เช่น นายอดุลย์ โชตินิสากรณ์ อดีตอธิบดีกรมการค้าต่างประเทศ และอดีตผู้อํานวยการสํานักงานส่งเสริมการค้าในต่างประเทศ ณ เมืองมุมไบ สาธารณรัฐอินเดีย เปิดให้ผู้สนใจเข้าร่วม ฟรี จัดในวันที่ 3 พฤศจิกายน 2566 เวลา 13.00 - 16.30 น. ณ สํานักงานใหญ่ SME D Bank อาคาร SME Bank Tower (ติด BTS อารีย์)
อีกทั้ง จะคัดเลือกและสนับสนุนผู้ประกอบการเอสเอ็มอีในกลุ่มธุรกิจสินค้าและบริการเป็นมิตรต่อสิ่งแวดล้อม เช่น สินค้าออร์แกนิกท่องเที่ยวเชิงนิเวศ เป็นต้น ที่มีศักยภาพและต้องการเติบโตในตลาดอินเดีย จํานวน 40 กิจการ ร่วมงาน Panacea 2024 - 11th Natural Product Expo India ซึ่งเป็นงานแสดงสินค้าด้านการเกษตร อาหารแปรรูป สุขภาพ และท่องเที่ยว ที่ยิ่งใหญ่ระดับโลก จัดระหว่างวันที่ 29 กุมภาพันธ์ 2567 ถึง 3 มีนาคม 2567 ณ นครมุมไบ ประเทศอินเดีย โดยผู้เข้าร่วมจะได้รับการันตีเจรจากับคู่ค้าที่พร้อมจะซื้อสินค้าอย่างน้อยวันละ 3 ราย ช่วยขยายโอกาสประสบความสําเร็จในตลาดอินเดียมากยิ่งขึ้น
รัฐบาลไทย-ข่าวทำเนียบรัฐบาล-สธ. สร้างความเข้าใจผู้ปฏิบัติงานด้านยาเสพติด ให้พร้อมเปิด “มินิธัญญารักษ์” ทั่วประเทศ 1 ธ.ค.นี้
วันจันทร์ที่ 30 ตุลาคม 2566
สธ. สร้างความเข้าใจผู้ปฏิบัติงานด้านยาเสพติด ให้พร้อมเปิด “มินิธัญญารักษ์” ทั่วประเทศ 1 ธ.ค.นี้
กระทรวงสาธารณสุข จัดประชุมเชิงปฏิบัติการขับเคลื่อนนโยบายด้านการบําบัดรักษาผู้ติดยาเสพติดสร้างความเข้าใจการดําเนินงาน “มินิธัญญารักษ์” และการบําบัดรักษาผู้ติดยาเสพติด
กระทรวงสาธารณสุข จัดประชุมเชิงปฏิบัติการขับเคลื่อนนโยบายด้านการบําบัดรักษาผู้ติดยาเสพติดสร้างความเข้าใจการดําเนินงาน “มินิธัญญารักษ์” และการบําบัดรักษาผู้ติดยาเสพติด โดยการมีส่วนร่วมของชุมชน แก่ผู้ปฏิบัติงาน ปัจจุบันมีโรงพยาบาลชุมชนประสงค์จัดตั้ง “มินิธัญญารักษ์” 146 แห่ง รองรับผู้ป่วยยาเสพติดได้ 1,957 เตียง เตรียมเปิดพร้อมกันทั่วประเทศ 1 ธันวาคม นี้
วันนี้ (30 ตุลาคม 2566) ที่ โรงแรมมิราเคิล แกรนด์ คอนเวนชั่น กรุงเทพมหานคร นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานเปิดการประชุมเชิงปฏิบัติการเพื่อขับเคลื่อนนโยบายด้านการบําบัดรักษาผู้ติดยาเสพติด ประจําปีงบประมาณ พ.ศ. 2567 โดยมี นายแพทย์โอภาส การย์กวินพงศ์ ปลัดกระทรวงสาธารณสุข นายแพทย์กิตติศักดิ์ อักษรวงศ์ รักษาราชการแทนรองปลัดกระทรวงสาธารณสุข ผู้บริหาร บุคลากรกระทรวงสาธารณสุข และผู้ปฏิบัติงานด้านยาเสพติดในพื้นที่ จํานวน 536 คน ร่วมประชุม
นายแพทย์ชลน่านกล่าวว่า รัฐบาลมีนโยบายมุ่งเน้นการแก้ไขปัญหายาเสพติด โดยประกาศให้เป็นวาระแห่งชาติ ภายใต้ความร่วมมือของทุกหน่วยงาน โดยยึดหลัก “เปลี่ยนผู้เสพเป็นผู้ป่วย” สนับสนุนให้ผู้เสพเข้ารับการบําบัดรักษาอย่างมีประสิทธิภาพและทั่วถึง โดยมีกระทรวงสาธารณสุขเป็นหน่วยงานหลักในการขับเคลื่อนด้านการบําบัดรักษาและฟื้นฟูผู้ติดยาเสพติด ด้วยการพัฒนารูปแบบการเข้ารับบริการที่เชื่อมโยงตั้งแต่ศูนย์คัดกรอง สถานพยาบาลยาเสพติด สถานฟื้นฟูสมรรถภาพผู้ติดยาเสพติด และศูนย์ฟื้นฟูสภาพทางสังคม ภายใต้ประมวลกฎหมายยาเสพติด พ.ศ. 2564 และได้กําหนดให้เป็นหนึ่งในนโยบายหลักของกระทรวงสาธารณสุขที่จะต้องเร่งรัดดําเนินการให้เห็นผลภายใน 100 วัน (Quick win) โดยมีเป้าหมายการดําเนินการ 3 เรื่อง คือ 1.จัดตั้งมินิธัญญารักษ์ ดูแลผู้ป่วยยาเสพติดระยะยาวให้ครอบคลุม 76 จังหวัดทั่วประเทศ ปัจจุบันมีโรงพยาบาลชุมชนที่ประสงค์จัดตั้งมินิธัญญารักษ์ 146 แห่ง รองรับผู้ป่วยยาเสพติดได้ทั้งสิ้น 1,957 เตียง แบ่งเป็น รูปแบบ Intermediate Care 692 เตียง และ Long Term Care 1,265 เตียง โดยจะเปิดบริการผู้ป่วยจิตเวชและยาเสพติดในรูปแบบมินิธัญญารักษ์ทั่วประเทศ ในวันที่ 1 ธันวาคม 2566 นี้
2.มีหอผู้ป่วยจิตเวชทุกจังหวัด โดยปัจจุบันมีเตียงจิตเวช 7,796 เตียง หอผู้ป่วยจิตเวช (Ward) 69 แห่งใน 58 จังหวัด หรือคิดเป็นร้อยละ 76.32 ของจังหวัดทั่วประเทศ 3.มีกลุ่มงานจิตเวชและยาเสพติดทุกอําเภอ ปัจจุบันโรงพยาบาลชุมชนทั้งหมด 776 แห่ง มีกลุ่มงานจิตเวชและยาเสพติดแล้ว 626 แห่ง (ร้อยละ 80.67) ที่เหลืออีก 150 แห่ง อยู่ระหว่างการดําเนินการ ซึ่งการจัดประชุมเชิงปฏิบัติการครั้งนี้ จะช่วยสร้างความเข้าใจในนโยบายการดําเนินงานบําบัดรักษาและฟื้นฟูสมรรถภาพผู้ติดยาเสพติด เกิดการพัฒนารูปแบบการดําเนินงาน “มินิธัญญารักษ์” และการบําบัด รักษาผู้ติดยาเสพติด โดยการมีส่วนร่วมของชุมชน (Community Based Treatment : CBTx) ที่ชัดเจนในทุกจังหวัด เพื่อให้ผู้ป่วยได้เข้าถึงบริการคุณภาพตั้งแต่ระยะแรก และสามารถกลับไปใช้ชีวิตในชุมชนได้อย่างเป็นปกติ
***********************************************30 ตุลาคม 2566
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ห่วงใย เตือนคนไทยมีสติ ระมัดระวัง หลีกเลี่ยงการเฉลิมฉลอง เทศกาล Halloween ในสถานที่แออัดคนพลุกพล่าน
วันจันทร์ที่ 30 ตุลาคม 2566
30/10/2566
​โฆษกรัฐบาลเผย นายกฯ ห่วงใย เตือนคนไทยมีสติ ระมัดระวัง หลีกเลี่ยงการเฉลิมฉลอง เทศกาล Halloween ในสถานที่แออัดคนพลุกพล่าน
​โฆษกรัฐบาลเผย นายกฯ ห่วงใย เตือนคนไทยมีสติ ระมัดระวัง หลีกเลี่ยงการเฉลิมฉลอง เทศกาล Halloween ในสถานที่แออัดคนพลุกพล่าน
นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นห่วงคนไทยในทุกพื้นที่ ในช่วงการเฉลิมฉลองเทศกาล Halloween ทั้งนี้ เตือนคนไทยหลีกเลี่ยงการเฉลิมฉลองในสถานที่แออัด
โฆษกประจําสํานักนายกรัฐมนตรีเปิดเผยว่า ด้วยคืนพรุ่งนี้ (31 ตุลาคม 2566) เป็นวัน Halloween สถานบันเทิงจะจัดงานเฉลิมฉลอง หน่วยงานต่างๆ จึงมีมาตรการคําแนะนําป้องกัน ดูแลความปลอดภัยคนไทย ยกตัวอย่าง เช่น ตํารวจท่องเที่ยว ได้ออกคําแนะนําทั้งภาษาไทยและภาษาอังกฤษ ให้กับนักท่องเที่ยว ดังนี้ 1. วางแผนการเดินทางล่วงหน้า เพื่อให้รู้ว่าจะเดินทางไปอยู่ตรงไหน จะได้รู้จักเส้นทางก่อน และควรดูพยากรณ์อากาศด้วย 2. หากเป็นสถานที่ปิด ควรดูทางออกฉุกเฉิน และควรมีเพื่อนไปด้วยอย่างน้อย 1 คน 3. หลีกเลี่ยงสถานที่แออัด เพื่อป้องกันเรื่องการถูกล้วงกระเป๋าจากมิจฉาชีพ และการไปเบียดเสียดกับคนอื่น 4. ดื่มอย่างมีสติ อย่าทิ้งตัว และดื่มไม่ขับ 5. อย่าลืมปฏิบัติตามคําแนะนําของเจ้าหน้าที่ หรือมาตรการรักษาความปลอดภัยของสถานที่นั้น ๆ หากมีเหตุฉุกเฉิน สามารถแจ้งได้ที่สายด่วน หมายเลข 1155 ตํารวจท่องเที่ยว
ทั้งนี้ สถานที่หลัก ๆ ที่มีคนเป็นห่วงมากก็คือ ถนนข้าวสาร เพราะมีลักษณะของพื้นที่คล้ายกับอิแทวอน สาธารณรัฐเกาหลี ซึ่งเป็นสถานที่เกิดเหตุโศกนาฎกรรมเมื่อปีที่แล้ว
พร้อมกันนี้ สถานเอกอัครราชทูต ณ กรุงโซล ได้ออกประกาศ เรื่องมาตรการรักษาความปลอดภัยสําหรับคนไทยในสาธารณรัฐเกาหลี โดยขอให้คนไทยในสาธารณรัฐเกาหลีระมัดระวังการเข้าไปในสถานที่ที่คนพลุกพล่าน พยายามหลีกเลี่ยงการเข้าร่วมเฉลิมฉลองในเทศกาล Halloween ที่อาจจัดขึ้นในสถานที่ต่าง ๆของสาธารณรัฐเกาหลีในปีนี้ หรือหากจะเข้าร่วมงาน ก็ขอให้ระมัดระวังในการไปรวมตัวยังสถานที่ที่มีผู้คนแออัด หรือมีฝูงชนเข้าร่วมงานเป็นจํานวนมากที่อาจเกิดเหตุการณ์ไม่คาดฝันขึ้นได้ เช่น การล้มทับกันของฝูงชนที่เบียดเสียดกัน ทั้งนี้ หากรู้สึกถึงความไม่ปลอดภัย ก็ขอให้รีบหาทางหลบออกมาจากสถานที่ดังกล่าวโดยเร็ว หากคนไทยต้องการความช่วยเหลือในกรณีฉุกเฉิน สามารถติดต่อได้ที่ฝ่ายกงสุลของสถานเอกอัครราชทูตไทยประจํากรุงโซล เบอร์โทรศัพท์ +82 10-6747-0095 หรือ +82 10-3099-2955
“นายกรัฐมนตรี ห่วงใยคนไทยที่ต้องการเข้าร่วมช่วงการเฉลิมฉลอง ขอให้เที่ยวอย่างมีสติ เตรียมการเดินทาง เข้าร่วมกิจกรรม อย่างระมัดระวัง หลีกเลี่ยงบริเวณแออัด พื้นที่คนพลุกพล่าน เพื่อป้องกันอุบัติเหตุไม่คาดฝัน” นายชัย กล่าว
รัฐบาลไทย-ข่าวทำเนียบรัฐบาล-นายกฯ ปลื้ม คนแห่ชม “บั้งไฟพญานาค” หนองคาย ทำเที่ยวบิน-ที่พักเต็ม หวังต่อยอดจังหวัดเมืองรองอื่น ดึงประเพณีมาจัดกิจกรรมเพื่อกระตุ้นเศรษฐกิจท้องถิ่น สร้างรายได้คนในพื้นที่
วันจันทร์ที่ 30 ตุลาคม 2566
30/10/2566
นายกฯ ปลื้ม คนแห่ชม “บั้งไฟพญานาค” หนองคาย ทําเที่ยวบิน-ที่พักเต็ม หวังต่อยอดจังหวัดเมืองรองอื่น ดึงประเพณีมาจัดกิจกรรมเพื่อกระตุ้นเศรษฐกิจท้องถิ่น สร้างรายได้คนในพื้นที่
นายกฯ ปลื้ม คนแห่ชม “บั้งไฟพญานาค” หนองคาย ทําเที่ยวบิน-ที่พักเต็ม หวังต่อยอดจังหวัดเมืองรองอื่น ดึงประเพณีมาจัดกิจกรรมเพื่อกระตุ้นเศรษฐกิจท้องถิ่น สร้างรายได้คนในพื้นที่
วันนี้ (30 ตุลาคม 2566) ณ ท่าอากาศยานทหาร กองบิน 23 จังหวัดอุดรธานี นายเศรษฐา ทวีสิน นายกรัฐมนตรีและมนตรีว่าการกระทรวงคลัง กล่าวถึงการได้รับชมบั้งไฟพญานาค ในภารกิจเดินทางมาที่จังหวัดอุดรธานี และจังหวัดหนองคายว่า ได้เห็นศักยภาพของประเทศไทย โดยเฉพาะเมืองรองจังหวัดหนองคาย ที่สามารถมีวัฒนธรรมดี ๆ ทําให้คนเดินทางมาท่องเที่ยวเป็นจํานวนมาก ซึ่งไม่แน่ใจว่าจํานวนคนมาถึงแสนหรือไม่ รวมถึงโรงแรม เที่ยวบินไปและกลับเต็มทั้งหมด เพราะมีรัฐมนตรีหลายคนไม่มีไฟลท์บินกลับเนื่องจากหาเที่ยวบินกลับไม่ได้
นายกรัฐมนตรีกล่าวว่า ถือเป็นเรื่องน่ายินดี หากเราสามารถจัดกิจกรรมประเพณีกิจกรรมเทศกาลขนาดใหญ่ให้เกิดขึ้นในแต่ละจังหวัดได้ ก็จะทําให้เกิดการท่องเที่ยวและกระตุ้นเศรษฐกิจ ทําให้พี่น้องประชาชนมีรายได้เสริมมากขึ้น
รัฐบาลไทย-ข่าวทำเนียบรัฐบาล-รัฐบาลตั้งใจพัฒนาให้หนองคายเป็นศูนย์กลางการเชื่อมโยงในระดับภูมิภาค หวังให้ด่านศุลกากรหนองคาย เป็นต้นแบบการให้บริการ One Stop Service ขยายผลไปยังพื้นที่ต่าง ๆ ทั่วประเทศ
วันอาทิตย์ที่ 29 ตุลาคม 2566
รัฐบาลตั้งใจพัฒนาให้หนองคายเป็นศูนย์กลางการเชื่อมโยงในระดับภูมิภาค หวังให้ด่านศุลกากรหนองคาย เป็นต้นแบบการให้บริการ One Stop Service ขยายผลไปยังพื้นที่ต่าง ๆ ทั่วประเทศ
.....
รัฐบาลตั้งใจพัฒนาให้หนองคายเป็นศูนย์กลางการเชื่อมโยงในระดับภูมิภาค หวังให้ด่านศุลกากรหนองคาย เป็นต้นแบบการให้บริการ One Stop Service ขยายผลไปยังพื้นที่ต่าง ๆ ทั่วประเทศ
.
ขอให้อํานวยความสะดวกการค้าชายแดนและผ่านแดนจังหวัดหนองคาย รองรับการขนส่งสินค้าตลอด 24 ชั่วโมง ตลอดจนขอให้การดําเนินงานมีความคล่องตัว สามารถช่วยอํานวยความสะดวกการค้าชายแดนได้อย่างเป็นรูปธรรม ผลักดันให้การส่งออกเติบโตตามนโยบายรัฐบาล รวมถึงแก้ไขปัญหา อุปสรรค การขนส่งสินค้าระหว่างประเทศ ทั้งทางบก ราง เรือ อากาศ พัฒนากระบวนการโลจิสติกส์ในรูปแบบอิเล็กทรอนิกส์ เพิ่มความสะดวก รวดเร็ว ไร้รอยต่อ
.
อ่านต่อ >>https://www.thaigov.go.th/news/contents/details/73907
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​เตรียมพบกับ ปืนไทย คชสีห์ ๒๐  ได้ที่บูธแสดงผลงานสำนักงานปลัดกระทรวงกลาโหม ภายในงาน  Defense & Security 2023
วันจันทร์ที่ 30 ตุลาคม 2566
​เตรียมพบกับ ปืนไทย คชสีห์ ๒๐  ได้ที่บูธแสดงผลงานสํานักงานปลัดกระทรวงกลาโหม ภายในงาน  Defense & Security 2023
ระหว่างวันที่ 6- 9 พ.ย.66
ณ อาคารแสดงสินค้า และการประชุม
อิมแพค (ฮอล์ล 9 - 12)
เมืองทองธานี
รัฐบาลไทย-ข่าวทำเนียบรัฐบาล-ปลัดฯ ณัฐพล จัดหนัก จัดเต็มส่งท้ายปี 2566 เตรียมจัดงานกาชาด ลุ้นโชคสลากรางวัลใหญ่ทั้งรถยนต์ รถจักรยานยนต์ ทองคำ และเกมส์จับรางวัลลุ้นเครื่องใช้ไฟฟ้า สินค้าอุตสาหกรรมมากมาย พร้อมตื่นตากับศิลปินดาราทุกวัน ที่ร้านกระทรวงอุตสาหกร
วันอาทิตย์ที่ 8 ตุลาคม 2566
08/10/2566
ปลัดฯ ณัฐพล จัดหนัก จัดเต็มส่งท้ายปี 2566 เตรียมจัดงานกาชาด ลุ้นโชคสลากรางวัลใหญ่ทั้งรถยนต์ รถจักรยานยนต์ ทองคํา และเกมส์จับรางวัลลุ้นเครื่องใช้ไฟฟ้า สินค้าอุตสาหกรรมมากมาย พร้อมตื่นตากับศิลปินดาราทุกวัน ที่ร้านกระทรวงอุตสาหกร
ปลัดฯ ณัฐพล จัดหนัก จัดเต็มส่งท้ายปี 2566 เตรียมจัดงานกาชาด ลุ้นโชคสลากรางวัลใหญ่ทั้งรถยนต์ รถจักรยานยนต์ ทองคํา และเกมส์จับรางวัลลุ้นเครื่องใช้ไฟฟ้า สินค้าอุตสาหกรรมมากมาย พร้อมตื่นตากับศิลปินดาราทุกวัน ที่ร้านกระทรวงอุตสาหกรรม
วันที่ 4 ตุลาคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมคณะกรรมการจัดงานร้านกระทรวงอุตสาหกรรมในงานกาชาด ประจาปี 2566 พร้อมด้วยนางสาวณัฏฐิญา เนตยสุภา รองปลัดกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม รักษาราชการแทนอธิบดีกรมส่งเสริมอุตสาหกรรม นายวัชรุน จุ้ยจําลอง รองอธิบดีกรมส่งเสริมอุตสาหกรรม นายเอกนิติ รมยานนท์ รองเลขาธิการสํานักงานมาตรฐานผลิตภัณฑ์อุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย และผู้บริหารกระทรวงอุตสาหกรรม เข้าร่วม ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
โดยสภากาชาดไทย กําหนดจัดงานกาชาดประจําปี 2566 ในรูปแบบผสมผสาน On ground บริเวณสวนลุมพินี ถนนพระรามที่ 4 ระหว่างวันที่ 8 -18 ธันวาคม 2566 ภายใต้แนวคิด “งานกาชาด 100 ปี รื่นรมย์สุขฤดี ณ ที่แห่งการให้” โดยกระทรวงอุตสาหกรรมได้เข้าร่วมออกร้านกระทรวงอุตสาหกรรมในงานกาชาด ประจําปี 2566 บนพื้นที่ขนาด 360 ตารางเมตร เพื่อจัดกิจกรรมแสดงผลงานของหน่วยงานที่เป็นประโยชน์ต่อสังคมและมีส่วนร่วมกับสภากาชาดไทยในกิจกรรมต่าง ๆ โดยมีวัตถุประสงค์เพื่อเผยแพร่พระมหากรุณาธิคุณและพระราชกรณียกิจ ที่ทรงมีต่อพสกนิกรชาวไทย การเฉลิมฉลองในโอกาสที่จัดงานกาชาดประจําปี ครบ 100 ปี พร้อมเผยแพร่ภารกิจของสภากาชาด และสร้างการมีส่วนร่วมกับหน่วยงานทั้งภาครัฐและเอกชน สถาบันการศึกษา มูลนิธิ สมาคม สโมสร ผู้มีอุปการคุณ และประชาชน ตลอดจนการจัดหารายได้โดยเสด็จพระราชกุศลบํารุงสภากาชาดไทย
สําหรับกิจกรรมภายในร้านกระทรวงอุตสาหกรรม ประกอบด้วย เกมส์จับรางวัลลุ้นรับของรางวัลใหญ่ เช่น เครื่องใช้ไฟฟ้า ตู้เย็น โทรทัศน์สี รถจักรยาน ตุ๊กตา เครื่องอุปโภค บริโภค และสินค้าอุตสาหกรรม เป็นต้น การแสดงจากศิลปิน ดารา นักร้องที่มีชื่อเสียงทุกวัน และสลากบํารุงกาชาดไทยร้านกระทรวงอุตสาหกรรม ในราคา 100 บาท พร้อมลุ้นรางวัลใหญ่ เช่น รถยนต์ไฟฟ้า รถจักรยานยนต์ ทองรูปพรรณ อื่น ๆ อีกมากมาย แล้วพบกันที่ร้านกระทรวงอุตสาหกรรม วันที่ 8 -18 ธันวาคม 2566 บริเวณทางเข้าประตู 2 หน้าริมสระน้ํา สวนลุมพินี
รัฐบาลไทย-ข่าวทำเนียบรัฐบาล-“ขอนแก่นสร้างสุข ฝ่ายปกครองบูรณาการตำรวจจัดระเบียบสังคม สร้างความสุขให้กับพี่น้องประชาชน” พ่อเมืองขอนแก่น สั่งการฝ่ายปกครองเมืองขอนแก่น-ตำรวจภูธรเมืองขอนแก่น ตรวจร้านเหล้าในพื้นที่
วันอาทิตย์ที่ 8 ตุลาคม 2566
08/10/2566
“ขอนแก่นสร้างสุข ฝ่ายปกครองบูรณาการตํารวจจัดระเบียบสังคม สร้างความสุขให้กับพี่น้องประชาชน” พ่อเมืองขอนแก่น สั่งการฝ่ายปกครองเมืองขอนแก่น-ตํารวจภูธรเมืองขอนแก่น ตรวจร้านเหล้าในพื้นที่
พ่อเมืองขอนแก่น สั่งการฝ่ายปกครองเมืองขอนแก่น-ตํารวจภูธรเมืองขอนแก่น ตรวจร้านเหล้าหลัง ม.ขอนแก่น พบเปิดเกินเวลาถึงตี 3 จึงได้ทําการจับกุมดําเนินคดีตามกฎหมาย พร้อมประชาสัมพันธ์หากประชาชนได้รับความเดือดร้อนรําคาญหรือพบการกระทําผิดกฎหมาย แจ้งสายด่วน 1567
“ขอนแก่นสร้างสุข ฝ่ายปกครองบูรณาการตํารวจจัดระเบียบสังคม สร้างความสุขให้กับพี่น้องประชาชน” พ่อเมืองขอนแก่น สั่งการฝ่ายปกครองเมืองขอนแก่น-ตํารวจภูธรเมืองขอนแก่น ตรวจร้านเหล้าหลัง ม.ขอนแก่น พบเปิดเกินเวลาถึงตี 3 จึงได้ทําการจับกุมดําเนินคดีตามกฎหมาย พร้อมประชาสัมพันธ์หากประชาชนได้รับความเดือดร้อนรําคาญหรือพบการกระทําผิดกฎหมาย แจ้งสายด่วนศูนย์ดํารงธรรม โทร. 1567 ตลอด 24 ชั่วโมง
วันนี้ (8 ต.ค. 66) นายไกรสร กองฉลาด ผู้ว่าราชการจังหวัดขอนแก่น เปิดเผยว่า จังหวัดขอนแก่นได้นําแนวนโยบายสําคัญของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย (มท.1) ซึ่งได้เน้นย้ํา 10 นโยบายสําคัญ โดยเฉพาะอย่างยิ่ง “การจัดระเบียบสังคม” ที่ได้เน้นย้ําว่า หน้าที่ของกระทรวงมหาดไทย คือ มุ่งเน้นการจัดระเบียบสังคมเพื่อสร้างสังคมให้สงบสุข บ้านเมืองเป็นระเบียบเรียบร้อย ปลอดอบายมุข ประชาชนมีความมั่นคงปลอดภัยในชีวิตและทรัพย์สิน สิ่งใดที่ขัดกับความมุ่งหมายนี้ ก็คือสิ่งที่เราต้องใช้กลไกของรัฐในการกําจัดให้สิ้นไป
“ทั้งนี้ เมื่อเวลา 03.00 น. ตนได้สั่งการให้ นายประจวบ รักแพทย์ นายอําเภอเมืองขอนแก่น ได้บูรณาการร่วมกับพันตํารวจเอก ปรีชา เก่งสาริกิจ ผู้กํากับการสถานีตํารวจภูธรเมืองขอนแก่น สนธิกําลังฝ่ายปกครองที่ทําการปกครองอําเภอเมืองขอนแก่น เจ้าหน้าที่ตํารวจสถานีตํารวจภูธรเมืองขอนแก่น และสมาชิกกองอาสารักษาดินแดน เข้าตรวจสถานบริการและสถานประกอบการที่มีลักษณะคล้ายสถานบริการ จํานวน 5 แห่ง โดยพบ 2 ร้าน คือ ร้าน AMA อาม่า และ ร้าน THE MOON ยังเปิดให้บริการในเวลาดังกล่าว และมีผู้มาใช้บริการเป็นจํานวนมาก ซึ่งเป็นช่วงเวลาที่เกินกว่าเวลาที่กฎหมายกําหนด เจ้าหน้าที่จึงได้จับกุมผู้จัดการร้านพร้อมแจ้งข้อหา "ขายเครื่องดื่มแอลกอฮอล์ในเวลาที่รัฐมนตรีประกาศกําหนดห้ามขาย" พร้อมควบคุมตัวผู้ต้องหาส่งพนักงานสอบสวน สถานีตํารวจภูธรเมืองขอนแก่น ดําเนินคดีตามกฎหมาย” นายไกรสรฯ กล่าว
นายไกรสร กองฉลาด ผู้ว่าราชการจังหวัดขอนแก่น กล่าวเพิ่มเติมว่า จังหวัดขอนแก่นให้ความสําคัญในการดูแลคุณภาพชีวิตของพี่น้องประชาชนทุกช่วงวัยให้สามารถดํารงชีวิตในสังคมได้อย่างเป็นปกติสุข ไม่ทําสิ่งที่ผิดกฎหมายหรือขัดต่อศีลธรรมอันดีของสังคม โดยที่ผ่านมาได้ดําเนินการตรวจตราและดูแลรักษาความสงบเรียบร้อยของบ้านเมืองมาอย่างเข้มข้นต่อเนื่อง พร้อมทั้งบูรณาการร่วมกับสถาบันการศึกษาต่าง ๆ ได้กําหนดมาตรการในการส่งเสริมและดูแลนักเรียน นักศึกษา เด็ก และเยาวชน ให้ใช้ชีวิตได้อย่างมีความสุขด้วยการใช้เวลาที่เกิดประโยชน์ ในขณะเดียวกันก็เข้มงวดกวดขันผู้ที่ลักลอบกระทําผิดกฎหมายทุกประเภท ทั้งนี้ หากพี่น้องประชาชนพบเห็นการกระทําผิดกฎหมายในด้านการจําหน่ายเครื่องดื่มแอลกอฮอล์ สิ่งผิดกฎหมาย หรือเปิดสถานบริการและสถานประกอบการที่มีลักษณะคล้ายสถานบริการเกินเวลา หรือมีเสียงดังรบกวนสร้างความเดือดร้อนรําคาญ ขอให้ได้แจ้งสายด่วนศูนย์ดํารงธรรม โทร. 1567 ตลอด 24 ชั่วโมง
รัฐบาลไทย-ข่าวทำเนียบรัฐบาล-PM to pay official visits to Hong Kong Special Administrative Region of the People's Republic of China (PRC), Brunei Darussalam, Malaysia, and the Republic of Singapore
วันอาทิตย์ที่ 8 ตุลาคม 2566
08/10/2566
PM to pay official visits to Hong Kong Special Administrative Region of the People's Republic of China (PRC), Brunei Darussalam, Malaysia, and the Republic of Singapore
PM to pay official visits to Hong Kong Special Administrative Region of the People's Republic of China (PRC), Brunei Darussalam, Malaysia, and the Republic of Singapore
October 7, 2023, Government Spokesperson Chai Wacharonke disclosed that Prime Minister and Minister of Finance Srettha Thavisin is scheduled to pay official visits to Hong Kong Special Administrative Region of the People's Republic of China (PRC), Brunei Darussalam, Malaysia, and the Republic of Singapore during October 8-12, 2023. His schedule is as follows:
October 8, 2023
09:00​The Prime Minister leaves from the Royal Thai Air Forces Airport Wing 6 to Hong Kong Special Administrative Region of the People's Republic of China (PRC)
October 9, 2023
The Prime Minister will meet with Chief Executive of Hong Kong SAR, and leading representatives of private sector of Hong Kong
October 10, 2023
The Prime Minister is scheduled to leave from Hong Kong SAR for Bandar Seri Begawan, attend an official welcoming ceremony, and will be granted a royal audience with His Majesty the Sultan of Brunei Darussalam before attending a gala dinner hosted by His Majesty in honor of the Prime Minister
October 11, 2023
Upon arrival in Malaysia, the Prime Minister will attend an official welcoming ceremony, and meet with the Prime Minister of Malaysia. The two Prime Ministers will deliver a joint statement and attend a gala dinner hosted by the Malaysian Prime Minister in honor of the Thai counterpart
October 12, 2023
The Prime Minister is scheduled to meet with Prime Minister of the Republic of Singapore and attend a joint press briefing after an official welcoming ceremony. He will also meet with top Singaporean companies, and return to Bangkok at 1655hrs of the same day.
รัฐบาลไทย-ข่าวทำเนียบรัฐบาล-​"คารม"  เผย รัฐบาลโดยกระทรวง อว. มีศักยภาพ พร้อมสนับสนุน คกก.ซอฟต์พาวเวอร์ฯ เดินหน้าผลักดันให้ประเทศไทยเป็นผู้นำซอฟต์พาวเวอร์ของโลก
วันอาทิตย์ที่ 8 ตุลาคม 2566
08/10/2566
​"คารม"  เผย รัฐบาลโดยกระทรวง อว. มีศักยภาพ พร้อมสนับสนุน คกก.ซอฟต์พาวเวอร์ฯ เดินหน้าผลักดันให้ประเทศไทยเป็นผู้นําซอฟต์พาวเวอร์ของโลก
​"คารม"  เผย รัฐบาลโดยกระทรวง อว. มีศักยภาพ พร้อมสนับสนุน คกก.ซอฟต์พาวเวอร์ฯ เดินหน้าผลักดันให้ประเทศไทยเป็นผู้นําซอฟต์พาวเวอร์ของโลก
วันที่ 8 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า จากการประชุมคณะกรรมการยุทธศาสตร์ซอฟต์พาวเวอร์แห่งชาติ ตั้งเป้าพัฒนาแรงงานทักษะสูง และพัฒนาอุตสาหกรรมซอฟต์พาวเวอร์ในสาขาต่างๆ 11 สาขาสู่ตลาดโลก เพื่อผลักดันให้ประเทศไทยขึ้นเป็นผู้นําซอฟต์พาวเวอร์ของโลกนั้น
นายคารมกล่าวว่า รัฐบาล โดยกระทรวง กระทรวงการอุดมศึกษา วิทยาศาสตร์ วิจัย และนวัตกรรม (อว.) พร้อมเข้าไปสนับสนุนใน 3 ส่วนสําคัญคือ การพัฒนากําลังคนให้มีทักษะสูงขึ้น การใช้ข้อมูลทางวิชาการเสริมในประเด็นสําคัญเพื่อให้ซอฟต์พาวเวอร์ไทยได้รับความเชื่อถือในระดับโลก และการจัดโครงสร้างพื้นฐานทางเทคโนโลยีและนวัตกรรมสําหรับอุตสาหกรรมสร้างสรรค์ใน 11 สาขา ประกอบด้วย อาหาร กีฬา งานเทศกาล ท่องเที่ยว​ ดนตรี​หนังสือ​ ภาพยนตร์​ เกม​ ศิลปะ​ การออกแบบ​และแฟชั่น​ ซึ่ง อว. มีความพร้อมอยู่แล้ว ทั้งมหาวิทยาลัยและหน่วยงานวิจัยซึ่งกระจายอยู่ที่ประเทศ ที่สามารถนํามาสนับสนุนนโยบายซอฟต์พาวเวอร์ได้ทันที
นายคารม กล่าวต่อไปว่า ในส่วนการพัฒนากําลังคน ซึ่งรัฐบาลมีเป้าหมายจะพัฒนากําลังคนถึง 20 ล้านคน โดยในปีแรกจํานวน 1 ล้านคนนั้น อว. มีกลไกการเพิ่มทักษะ หรือ Upskill- Reskill โดยจะเน้นการยกระดับทักษะคนไทยให้เป็นแรงงานทักษะสูง ใช้มหาวิทยาลัย 150 แห่งทั่วประเทศทําได้ในทุกพื้นที่ร่วมกับศูนย์บ่มเพาะและเครือข่ายอาชีวะ เชื่อมโยงกับการรับรองมาตรฐานทักษะและธนาคารหน่วยกิต รวมทั้งมหาวิทยาลัยหลักที่มีหลักสูตรทางด้านนี้อยู่แล้ว สามารถจะต่อยอดสอนในทักษะที่สูงขึ้นอีก ในปัจจุบันมหาวิทยาลัยต่างๆ มีหลักสูตรแล้ว 871 หลักสูตร สามารถผลิตคนด้านนี้ได้ประมาณปีละ 40,000 คน โดยเมื่อได้รับทราบความต้องการของซอฟท์พาวเวอร์แต่ละสาขาทั้ง 11 ด้านแล้ว อว. ก็จะเร่งให้มหาวิทยาลัยไปปรับเพิ่มเติมอีกให้ตรงกับโจทย์และความต้องการ
"อว. มีอุทยานวิทยาศาสตร์และมหาวิทยาลัยในพื้นที่ ที่จะช่วยสนับสนุนการสร้างอุตสาหกรรมสร้างสรรค์ทั้งระบบ ใน 11 ด้าน โดยสามารถปรับให้เป็นนิคมนวัตกรรมอุตสาหกรรมสร้างสรรค์ รวมทั้งการกระตุ้นกิจกรรมสร้างสรรค์ในเยาวชน นิสิต นักศึกษา กระตุ้นพลังการสร้างสรรค์ของเยาวชน และนักสร้างสรรค์รุ่นใหม่ ให้มีบรรยากาศการเรียนรู้ การอบรม การประกวดแข่งขันในรูปแบบต่างๆ ได้ทั่วประเทศ ซึ่งสํานักงานนวัตกรรมแห่งชาติหน่วยงานภายใต้ อว. สามารถร่วมดําเนินการได้อย่างเต็มที่ พร้อมใช้ศักยภาพที่มีอยู่อย่างเต็มที่ในทุกด้าน สนับสนุนและผลักดันให้ประเทศไทยขึ้นเป็นหนึ่งในผู้นําของโลกในเรื่องซอฟต์พาวเวอร์ให้ได้”นายคารม ย้ํา
รัฐบาลไทย-ข่าวทำเนียบรัฐบาล-"อนุทิน" ลงพื้นที่ "กาฬสินธุ์" แก้ปัญหาน้ำท่วม เยี่ยมผู้ประสบภัย ลุยประสานทุกหน่วยงานเร่งแก้ไขสถานการณ์
วันอาทิตย์ที่ 8 ตุลาคม 2566
08/10/2566
"อนุทิน" ลงพื้นที่ "กาฬสินธุ์" แก้ปัญหาน้ําท่วม เยี่ยมผู้ประสบภัย ลุยประสานทุกหน่วยงานเร่งแก้ไขสถานการณ์
"อนุทิน" ลงพื้นที่ "กาฬสินธุ์" แก้ปัญหาน้ําท่วม เยี่ยมผู้ประสบภัย ลุยประสานทุกหน่วยงานเร่งแก้ไขสถานการณ์
วันนี้ (8 ตุลาคม 2566) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และคณะผู้บริหาร ได้ลงพื้นที่ตรวจเยี่ยมสถานการณ์อุทกภัยในจังหวัดกาฬสินธุ์ ตามรายงานเป็นการลงพื้นที่บริเวณตําบลคําสร้างเที่ยง อําเภอสามชัย และ ตําบลโนนศิลา อําเภอสหัสขันธ์ จังหวัดกาฬสินธุ์ พร้อมเข้าช่วยเหลือผู้ประสบภัยอย่างเร่งด่วน
นายอนุทิน เปิดเผยว่า เข้าใจปัญหาของประชาชน และเร่งประสานทุกหน่วยงานเพื่อคลี่คลายสถานการณ์ให้เร็วที่สุด มีข้อกําชับไปยังหน่วยงานที่เกี่ยวข้องให้เข้าไปให้ความช่วยเหลือแก่ประชาชนที่กําลังประสบภัยในมิติต่าง ๆ ทั้งด้านการดํารงชีพ โดยการจัดตั้งศูนย์พักพิง ซึ่งปัจจุบันได้มีการตั้งแล้ว 20 แห่ง มีการกระจายถุงยังชีพพระราชทาน จากมูลนิธิราชประชานุเคราะห์ ชุดธารน้ําใจจากสภากาชาดไทย ถุงยังชีพเวชภัณฑ์ อาหารเสริมน้ําดื่มที่หน่วยงานต่าง ๆ ร่วมสนับสนุน
ตลอดจนมีการนําเครื่องจักรเข้าสนับสนุนเข้าช่วยเหลือในพื้นที่ที่มีความจําเป็น เช่น ติดตั้งสะพานเบลี่ย์ (Bailey Bridge) เรือท้องแบน เรือพลาสติก เรือยาง พร้อมเครื่องยนต์ รถปฏิบัติการเคลื่อนย้ายผู้ประสบภัย รถผลิตน้ําดื่มรอปฏิบัติการบรรเทาอุทกภัย พร้อมเครื่องสูบน้ํา
"ปัญหาของประชาชน ต้องเร่งแก้ไข หน้าที่ของเราคือบําบัดทุกข์ บํารุงสุข ต้องทํางาน ให้เห็นผล"
สําหรับสถานการณ์ในพื้นที่จังหวัดกาฬสินธุ์ขณะนี้ ปริมาณน้ําในเขื่อนที่เต็มความจุ ต้องมีการระบายน้ําเพื่อรักษาเสถียรภาพของตัวเขื่อน จนส่งผลให้เกิดน้ําท่วมขังบ้านเรือนประชาชนบริเวณรอบเขื่อน พื้นที่ 6 อําเภอ 3,679 ครัวเรือน และผู้ว่าราชการจังหวัดได้มีการติดตามสถานการณ์ พร้อมให้ความช่วยเหลือประชาชนตามข้อสั่งการของรัฐมนตรีว่าการกระทรวงมหาดไทยอย่างใกล้ชิด
รัฐบาลไทย-ข่าวทำเนียบรัฐบาล-​นายกฯ สั่งการกำชับการทำงานติดตามสถานการณ์อิสราเอล ให้กำลังใจคนไทยที่บาดเจ็บ และให้เจ้าหน้าที่ดูแล ช่วยเหลือคนไทยผู้ได้รับผลกระทบทุกคน
วันเสาร์ที่ 7 ตุลาคม 2566
07/10/2566
​นายกฯ สั่งการกําชับการทํางานติดตามสถานการณ์อิสราเอล ให้กําลังใจคนไทยที่บาดเจ็บ และให้เจ้าหน้าที่ดูแล ช่วยเหลือคนไทยผู้ได้รับผลกระทบทุกคน
​นายกฯ สั่งการกําชับการทํางานติดตามสถานการณ์อิสราเอล ให้กําลังใจคนไทยที่บาดเจ็บ และให้เจ้าหน้าที่ดูแล ช่วยเหลือคนไทยผู้ได้รับผลกระทบทุกคน
วันนี้ ( 7 ตุลาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ติดตามสถานการณ์กรณีการเกิดเหตุการณ์ฉุกเฉินในอิสราเอลอย่างต่อเนื่อง ห่วงใย ให้กําลังใจคนไทยในพื้นที่ต่อเนื่อง รวมทั้งให้กําลังใจผู้บาดเจ็บชาวไทย สั่งการให้ดูแลอย่างดี
โฆษกประจําสํานักนายกรัฐมนตรี เปิดเผยว่า นายกรัฐมนตรีรับทราบรายงานว่ามีคนไทยบาดเจ็บ 1 ราย โดยนายกรัฐมนตรีสั่งการให้เข้มงวดการติดตามสถานการณ์ ดูแลคนไทยในพื้นที่ ให้ข้อมูลประชาชนต่อเนื่อง
“นายกรัฐมนตรีสั่งการให้สถานเอกอัครราชทูตฯ รวมทั้งหน่วยงานที่เกี่ยวข้องประสานการทํางานร่วมกันอย่างเข้มข้น เพื่อช่วยดูแล ติดตามพี่น้องคนไทย ผู้ได้รับผลกระทบในพื้นที่ทุกคน รวมทั้ง ให้ข้อมูลต่อเนื่อง โดยในโอกาสนี้ นายกรัฐมนตรี ให้กําลังใจผู้ได้รับบาดเจ็บ และสั่งการให้เจ้าหน้าที่ดูแล ช่วยเหลืออย่างดี และขอให้คนไทยในพื้นที่ติดตามข่าว ข้อความ คําแนะนําจากสถานเอกอัครราชทูตฯ อย่างต่อเนื่อง เพื่อความปลอดภัย” นายชัยฯ กล่าว
โดยขอให้ติดต่อสถานเอกอัครราชทูตฯ
หมายเลขโทรศัพท์ (+972) 546368150
-กองคุ้มครองและดูแลผลประโยชน์คนไทยในต่างประเทศ หมายเลข 02 5751047-51
รัฐบาลไทย-ข่าวทำเนียบรัฐบาล-“รมช.ไชยา” ลุย จังหวัดกาฬสินธุ์ ติดตามสถานการณ์อุทกภัย เล็งสร้างอุโมงระบายน้ำชี - มูล
วันอาทิตย์ที่ 8 ตุลาคม 2566
“รมช.ไชยา” ลุย จังหวัดกาฬสินธุ์ ติดตามสถานการณ์อุทกภัย เล็งสร้างอุโมงระบายน้ําชี - มูล
“รมช.ไชยา” ลุย จังหวัดกาฬสินธุ์ ติดตามสถานการณ์อุทกภัย เล็งสร้างอุโมงระบายน้ําชี - มูล แก้ไขปัญหาน้ําท่วมในระยะยาว
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการและติดตามสถานการณ์อุทกภัยในพื้นที่จังหวัดกาฬสินธุ์ พร้อมมอบสิ่งของช่วยเหลือประชาชน โดยมีผู้บริหารจังหวัดกาฬสินธุ์และหัวหน้าส่วนราชการในสังกัดกระทรวงเกษตรและสหกรณ์ และสมาชิกสภาผู้แทนราษฎร ให้การต้อนรับ ณ โครงการส่งน้ําและบํารุงรักษาลําปาว จังหวัดกาฬสินธุ์ ว่า สถานการณ์อุทกภัยในพื้นที่ จ.กาฬสินธุ์ได้รับอิทธิพลจากหย่อมมรสุมและร่องความกดอากาศต่ําพาดผ่าน ทําให้มีฝนตกและมวลน้ําไหลเข้าสู่เขื่อนลําปาวอย่างต่อเนื่อง แต่ขณะนี้สถานการณ์ปัจจุบันมีแนวโน้มที่ดีขึ้น มีปริมาณน้ําในเขื่อนฯ 2,005 ล้าน ลูกบาศก์เมตร คิดเป็น 101% ของความจุ จึงมีแผนบริหารจัดการโดยระบายน้ําผ่านอาคารระบายน้ําวันละ 25 ล้าน ลูกบาศก์เมตร เพื่อรักษาเสถียรภาพของตัวเขื่อน และลดผลกระทบจากอุทกภัยพื้นที่ด้านเหนือเขื่อน ซึ่งจะทําให้ระดับน้ําในลําน้ําปาวด้านท้ายเขื่อนมีระดับสูงขึ้นต่อเนื่อง ทั้งนี้ กระทรวงเกษตรและสหกรณ์ ได้มีมาตรการช่วยเหลือผู้ประสบภัย โดยการมอบถุงยังชีพ ชุดเวชภัณฑ์ พร้อมสนับสนุนฟางอัดก้อน จํานวน 6,000 กิโลกรัม หญ้าสด ถุงยังชีพสําหรับสัตว์ และให้ความช่วยเหลือเฉพาะหน้า (อพยพสัตว์) จํานวน 2,876 ตัว รวมทั้งเร่งสํารวจความเสียหาย และจัดเตรียมข้อมูล เพื่อพิจารณาให้ความช่วยเหลือ เฝ้าระวัง เตรียมรับสถานการณ์อย่างใกล้ชิด สําหรับแผนแก้ไขปัญหาอุทกภัยในพื้นที่ภาคอีสานระยะยาว กระทรวงเกษตรและสหกรณ์ ได้มอบหมาย กรมชลประทาน ในการศึกษาความเป็นไปได้ของแผนการปรับเปลี่ยนทางน้ํา ให้มีการผันน้ําลงแม่น้ําโขง จํานวน 2 โครงการ ประกอบด้วย 1) โครงการอุโมงระบายแม่น้ํามูลออกสู่แม่น้ําโขง 2) โครงการสร้างบายพาสแม่น้ําชี-มูล เพื่อเพิ่มพื้นที่ชลประทานและลดปริมาณน้ําสะสมบริเวณคอขวดแม่น้ํา
“ปัญหาน้ําท่วมเป็นปัญหาที่ได้รับผลกระทบในวงกว้าง จากที่ได้รับข้อสั่งการจากนายกรัฐมนตรี (นายเศรษฐา ทวีสิน) ในการบริหารจัดการน้ํา โดยการวางแผนบริหารจัดการเขื่อนภายในประเทศให้มีความสอดคล้องกัน ซึ่งให้ความสําคัญในการติดตามข้อมูลการพยากรณ์อากาศ เพื่อใช้ในการวางแผนการกักเก็บและระบายน้ําออกจากเขื่อน รวมทั้งลดความเสี่ยงที่อาจเกิดขึ้นจากสถานการณ์ฝนทิ้งช่วงในฤดูแล้ง สําหรับวันนี้เราจะลดระดับของบานประตูระบายน้ําให้อยู่ในระดับ 20 ล้าน ลูกบาศก์เมตรต่อวัน เพื่อชะลอการระบายน้ําไปยังช่วงท้ายเขื่อน ด้านแผนแก้ไขปัญหาอุทกภัยระยะสั้นในครั้งนี้ จะมีการแก้ไขปัญหาแบบบูรณาการร่วมกันกับทุกภาคส่วน เพื่อช่วยเหลือและเยียวยาความเดือดร้อนในด้านพืช ประมง และปศุสัตว์ รวมทั้งเตรียมสนับสนุนหน่วยงานในสังกัดกระทรวงเกษตรฯ ภาคการผลิต ในการวิจัยและพัฒนาเมล็ดพันธุ์ที่ทนทานทุกสภาพอากาศ เพื่อสร้างโอกาสในการเปิดตลาดสินค้าเกษตรให้สอดคล้องต่อความต้องการของตลาด”
ในโอกาสนี้ รัฐมนตรีช่วยว่าการกระทรวงเกษตรและสหกรณ์ ได้พบปะเยี่ยมเยียนให้กําลังใจประชาชนและมอบถุงยังชีพ เครื่องอุปโภค บริโภคให้กับผู้ประสบภัยน้ําท่วมในพื้นที่ ก่อนเดินทางต่อเพื่อติดตามสถานการณ์น้ําบริเวณลุ่มแม่น้ําชี ต่อไป
รัฐบาลไทย-ข่าวทำเนียบรัฐบาล-นายกรัฐมนตรีรับทราบจำนวนคนไทยที่เสียชีวิต จากสถานการณ์ความรุนแรงที่เกิดขึ้นในตะวันออกกลาง
วันอาทิตย์ที่ 8 ตุลาคม 2566
08/10/2566
นายกรัฐมนตรีรับทราบจํานวนคนไทยที่เสียชีวิต จากสถานการณ์ความรุนแรงที่เกิดขึ้นในตะวันออกกลาง
นายกรัฐมนตรีรับทราบจํานวนคนไทยที่เสียชีวิต จากสถานการณ์ความรุนแรงที่เกิดขึ้นในตะวันออกกลาง
วันที่ 8 ตุลาคม 2566 ในเวลา 12.50 น. ตามเวลาท้องถิ่นเขตปกครองพิเศษฮ่องกง เมื่อเดินทางถึง นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลังได้รับทราบรายงานจาก นาวสาวพรรณภา จันทรารมย์ เอกอัครราชทูต ณ กรุงเทลอาวีฟ ว่า มีคนไทยเสียชีวิตเพิ่มอีก1 คน รวมเป็น 2 คน จากสถานการณ์ความรุนแรงที่เกิดขึ้นในตะวันออกกลาง
อย่างไรก็ดีนายกรัฐมนตรีได้สั่งการให้ทางสถานเอกอัครราชทูต ณ กรุงเทลอาวีฟให้รายงานสถานการณ์อย่างต่อเนื่องและ เป็นศูนย์ประสานในการให้ความช่วยเหลือคนไทยตลอด 24 ชั่วโมง
รัฐบาลไทย-ข่าวทำเนียบรัฐบาล-นายกฯ ประณามการโจมตีอิสราเอล ที่ทำให้เกิดการสูญเสีย พร้อมสั่งการกองทัพอากาศอพยพคนไทยจากอิสราเอล
วันอาทิตย์ที่ 8 ตุลาคม 2566
08/10/2566
นายกฯ ประณามการโจมตีอิสราเอล ที่ทําให้เกิดการสูญเสีย พร้อมสั่งการกองทัพอากาศอพยพคนไทยจากอิสราเอล
นายกฯ ประณามการโจมตีอิสราเอล ที่ทําให้เกิดการสูญเสีย พร้อมสั่งการกองทัพอากาศอพยพคนไทยจากอิสราเอล
วันนี้ (8 ตุลาคม 2566)นายชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังประณามการโจมตีอิสราเอล ทําให้ ผู้บริสุทธิ์เสียชีวิตและบาดเจ็บ พร้อมกันนี้ได้สั่งการให้กองทัพอากาศอพยพคนไทยออกจากอิสราเอล
โฆษกประจําสํานักนายกรัฐมนตรี กล่าวว่า นายกรัฐมนตรีประณามว่าเป็นการโจมตีที่ไร้มนุษยธรรม และแสดงความเสียใจอย่างสุดซึ้งต่อรัฐบาลและประชาชนอิสราเอล โดยขอร่วมกับประชาคมโลกประณามการกระทําดังกล่าว
พร้อมกันนี้ นายกรัฐมนตรีได้สั่งการให้กองทัพอากาศเตรียมพร้อมเครื่อง Airbus A340 และ C-130 อพยพคนไทยออกจาก อิสราเอลทันที
“นายกรัฐมนตรีติดตามสถานการณ์ร่วมกับกระทรวงต่างประเทศอย่างใกล้ชิด ต้องการให้คนไทยปลอดภัย และได้กลับบ้าน ด้วยความกังวลใจต่อการรายงานเข้ามาว่ามีแรงงานไทยถูกจับด้วย ซึ่งกําลังยืนยันข้อมูลจากทางการอิสราเอล ทั้งนี้ นายกรัฐมนตรีได้สั่งการทางกองทัพและหน่วยแพทย์ฉุกเฉินเตรียมความพร้อมให้การช่วยเหลือ” นายชัย กล่าว
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ล่องใต้เมืองคอน เร่งส่งเสริมและพัฒนานำการตลาดออนไลน์ (Digital Marketing) มาเป็นช่องทางสื่อสารสู่การเพิ่มมูลค่าให้ผลิตภัณฑ์บ้านเขาทราย
วันอาทิตย์ที่ 8 ตุลาคม 2566
08/10/2566
รัฐมนตรีฯ พิมพ์ภัทรา ล่องใต้เมืองคอน เร่งส่งเสริมและพัฒนานําการตลาดออนไลน์ (Digital Marketing) มาเป็นช่องทางสื่อสารสู่การเพิ่มมูลค่าให้ผลิตภัณฑ์บ้านเขาทราย
รัฐมนตรีฯ พิมพ์ภัทรา ล่องใต้เมืองคอน เร่งส่งเสริมและพัฒนานําการตลาดออนไลน์ (Digital Marketing) มาเป็นช่องทางสื่อสารสู่การเพิ่มมูลค่าให้ผลิตภัณฑ์บ้านเขาทราย
จังหวัดนครศรีธรรมราช : วันที่ 6 ตุลาคม 2566 เวลา 14.00 น. นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วย นายภาสกร ชัยรัตน์ ผู้ตรวจราชการกระทรวงอุตสาหกรรม รักษาราชการอธิบดีกรมส่งเสริมอุตสาหกรรม และคณะ ได้ลงพื้นที่เยี่ยมชมกลุ่มส่งเสริมพัฒนาอาชีพบ้านเขาทราย ตั้งอยู่ 4/4 หมู่ที่ 7 ตําบลเปลี่ยน อําเภอสิชล จังหวัดนครศรีธรรมราช โดยมีนายคณบดี สัมพัชนี อุตสาหกรรมจังหวัดสตูล รักษาราชการอุตสาหกรรมจังหวัดนครศรีธรรมราช นายจิรวัฒน์ สมจิต นายกองค์การบริหารส่วนตําบลเปลี่ยน ให้การต้อนรับ โดยกลุ่มส่งเสริมพัฒนาอาชีพบ้านเขาทราย เริ่มก่อตั้งมาตั้งแต่ปี 2547 เริ่มแรกมีสมาชิกกลุ่ม 7 คน ปัจจุบันมีสมาชิกกลุ่ม จํานวน 28 คน โดยการนําความรู้จากภูมิปัญญาการจักสานไม้ไผ่ที่ส่งต่อรุ่นมาต่อยอดพัฒนาโดยใช้ริบบิ้นมาทําเป็นเหรียญโปรยทาน สามารถนําไปใช้ในงานพิธีต่างๆ เช่น งานอุปสมบท งานกฐิน งานผ้าป่า และงานศพ ต่อมาได้พัฒนาผลิตภัณฑ์วัสดุเหลือใช้สิ่งประดิษฐ์จากซองกาแฟ ทําเป็นผลิตภัณฑ์ต่างๆ อาทิ กระเป๋า เสื่อ เพื่อให้คนในชุมชนใช้เวลาว่างในการสร้างงาน สร้างอาชีพ และสร้างได้เพิ่มขึ้นเฉลี่ย 20,000 บาทต่อเดือน
ทั้งนี้ ทางสํานักงานอุตสาหกรรมจังหวัดนครศรีธรรมราช ได้เข้าไปให้คําแนะนํากลุ่มส่งเสริมพัฒนาอาชีพบ้านเขาทราย ในการพัฒนาผลิตภัณฑ์จากวัสดุเหลือใช้จากซองกาแฟมาพัฒนาเป็นกระเป๋าหรือที่ใส่แก้วเก็บความเย็น ออกแบบฉลากผลิตภัณฑ์ พร้อมทั้งส่งเสริมให้ผลิตภัณฑ์ดังกล่าวได้รับมาตรฐานผลิตภัณฑ์ชุมชน (มผช.) ปี 2566 อีกด้วย นอกจากนี้ยังได้แนะนําให้มีการจัดทํา content หรือข้อมูลผลิตภัณฑ์ของกลุ่มฯ สําหรับใช้ในการสื่อสารทางการตลาด หรือการตลาดออนไลน์ (Digital Marketing) ผ่าน Facebook Fan Page เขาทรายWe Du https://www.facebook.com/เขาทรายwedu ผ่านช่องทางดิจิทัลเพื่อติดต่อกับผู้บริโภคให้สามารถเข้าถึงผลิตภัณฑ์ได้มากยิ่งขึ้น
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เป็นประธานในงานฌาปนกิจเหยื่อที่สยามพารากอน
วันอาทิตย์ที่ 8 ตุลาคม 2566
08/10/2566
รัฐมนตรีว่าการกระทรวงยุติธรรม เป็นประธานในงานฌาปนกิจเหยื่อที่สยามพารากอน
รัฐมนตรีว่าการกระทรวงยุติธรรม เป็นประธานในงานฌาปนกิจเหยื่อที่สยามพารากอน
ในวันอาทิตย์ที่ ๘ ตุลาคม ๒๕๖๖ ระหว่างเวลา ๑๐.๐๐ - ๑๓.๓๐ น. ณ วัดผาสุกมณีจักร อําเภอปากเกร็ด จังหวัดนนทบุรี พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานในพิธีมาติกา บังสุกุล และฌาปนกิจ นางสาว MOE MYINT ผู้เสียชีวิตชาวเมียนมาร์ จากกรณีที่สยามพารากอน พร้อมด้วย นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นางจิรภา สินธุนาวา ผู้ตรวจราชการกระทรวงยุติธรรม นายสํารวม บุญเสริม ผู้ช่วยปลัดกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ นางสาวศิริประกาย วรปรีชา รองอธิบดีกรมพินิจและคุ้มครองเด็กและเยาวชน นางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา และนางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ เข้าร่วมงานฯ
ทั้งนี้ รัฐมนตรีว่าการกระทรวงยุติธรรม ได้มอบเงินช่วยเหลือเยียวยาตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ.๒๕๕๙ จํานวน ๒๐๐,๐๐๐ บาท พร้อมทั้งให้สัมภาษณ์กับสื่อมวลชนในการดําเนินการด้านต่างๆ เกี่ยวกับการดําเนินคดีดังกล่าว
รัฐบาลไทย-ข่าวทำเนียบรัฐบาล-ใช้อำนาจตามกฎหมาย ลดอัตราการเพิ่มขึ้นของปืน-สิ่งเทียมปืน ! มท. เฉลยหลักการออก 4 มาตรการคุมอาวุธ ย้ำ ให้กระทบผู้ครอบครองอย่างถูกกฎหมายน้อยที่สุด
วันอาทิตย์ที่ 8 ตุลาคม 2566
08/10/2566
ใช้อํานาจตามกฎหมาย ลดอัตราการเพิ่มขึ้นของปืน-สิ่งเทียมปืน ! มท. เฉลยหลักการออก 4 มาตรการคุมอาวุธ ย้ํา ให้กระทบผู้ครอบครองอย่างถูกกฎหมายน้อยที่สุด
"ใช้อํานาจตามกฎหมาย ลดอัตราการเพิ่มขึ้นของปืน-สิ่งเทียมปืน ! " เลขา รมว.มท. เฉลยหลักการออก 4 มาตรการคุมอาวุธ ย้ํา ให้กระทบผู้ครอบครองอย่างถูกกฎหมายน้อยที่สุด
จากการที่กระทรวงมหาดไทย ออกมาตรการคุมปืนและอาวุธปืน 4 มาตรการล่าสุด โดยมีการแสดงความห่วงใยว่าเป็นการลิดรอนสิทธิ์ แก่ผู้มีอาวุธปืนที่ครอบครองไว้อย่างถูกกฎหมาย วันนี้ 8 ตุลาคม 2566 น.ส.ไตรศุลี ไตรสรณกุล เลขานุการรัฐมนตรีว่าการกระทรวงมหาดไทย กล่าวว่าปัจจุบันนี้ ประเทศไทย มีปืนที่ครอบครองโดยประชาชนกว่า 10 ล้านกระบอก เป็นจํานวนมากที่สุดในอาเซียน และอันดันที่ 13 ของโลก ติดอันดับกลุ่มบน ของประเทศที่มีประชาชนครอบครองปืนมากที่สุด กล่าวคือ ในประชาชน 100 คน มีการพกปืนถึง 15 คน ถือว่าเป็นตัวเลขที่น่าตกใจ นอกจากนั้น การเกิดขึ้นของสิ่งเทียมอาวุธปืนเช่นแบลงค์กัน ก็ต้องกลับมาอยู่ในการควบคุม จากข้อเท็จจริง ว่าสามารถดัดแปลงได้ง่าย เพื่อใช้เป็นอาวุธ สังหารชีวิตประชาชนได้
การที่สุจริตชน มีปืนเพื่อปกป้องตนเองนั้นเอง เป็นเรื่องที่รับฟังได้ แต่อย่าลืมว่า ยังมีสุจริตชนอีกจํานวนมาก ที่ไม่ได้มีปืนไว้ในครอบครอง คนกลุ่มนี้ กําลังหวาดระแวง กับการอยู่ในสังคมที่มีปืนมากมายเต็มไปหมด อย่าลืมว่า ปืนเป็นอาวุธร้ายแรง ยิ่งมีปืนมาก ความเสี่ยงต่อชีวิตและทรัพย์สินของประชาชนยิ่งมาก โอกาสสูญเสียยิ่งมาก
กระทรวงมหาดไทย มีบทบาทในการขึ้นทะเบียนปืน เพื่อสร้างความรับผิดชอบแก่ผู้ที่มีปืนไว้ในครอบครองอย่างถูกกฎหมาย จําเป็นต้องใช้อํานาจตรงนี้ เพื่อลดความเสี่ยงของประชาชน จากอาวุธปืน และสิ่งเทียมอาวุธปืน ด้วยการเข้ามาเข้มงวด กวดขันเรื่องการขึ้นทะเบียนปืน และสิ่งเทียมอาวุธปืน เพื่อชะลออัตราการขยายตัวของอาวุธ โดยเป็นการใช้อํานาจเท่าที่ทางกระทรวงมหาดไทยมีอยู่
น.ส.ไตรศุลี ไตรสรณกุล เลขานุการรัฐมนตรีว่าการกระทรวงมหาดไทย กล่าวช่วงท้ายว่า “แน่นอนว่า บุคคลที่ครอบครองปืนไว้อย่างถูกต้องตามกฎหมายนั้น มาตรการต่างๆ ที่ออกมา แทบไม่ได้กระทบกับสุจริตชนกลุ่มนี้เลย สําหรับปืนเถื่อนนั้น ทางกระทรวงมหาดไทย ได้ขอความร่วมมือกับ DES เพื่อปิดช่องทางออนไลน์ ในการซื้อขายอาวุธเถื่อน ผิดกฎหมาย และประสานกับทางสํานักงานตํารวจแห่งชาติ ให้เร่งแก้ปัญหาปืนเถื่อนแล้ว ขอย้ําว่า การจัดระเบียบอาวุธปืน และสิ่งเทียมอาวุธปืนนั้น เป็นภารกิจที่ทุกฝ่ายกําลังร่วมแรงร่วมใจกัน กระทรวงมหาดไทย ได้ใช้อํานาจตามกฎหมายอย่างเต็มที่ เท่าที่จะทําได้ และเชื่อว่าทุกฝ่าย กําลังช่วยกันอย่างสุดความสามารถเพื่อความผาสุขของประชาชน”
รัฐบาลไทย-ข่าวทำเนียบรัฐบาล-​รมว.แรงงาน“พิพัฒน์”ห่วงแรงงานไทยในอิสราเอล หลังสถานทูตแจ้งเตือนภาวะสงคราม กำชับทูตแรงงานฯ ดูแลใกล้ชิด
วันเสาร์ที่ 7 ตุลาคม 2566
07/10/2566
​รมว.แรงงาน“พิพัฒน์”ห่วงแรงงานไทยในอิสราเอล หลังสถานทูตแจ้งเตือนภาวะสงคราม กําชับทูตแรงงานฯ ดูแลใกล้ชิด
วันที่ 7 ตุลาคม 2566 นายพิพัฒน์ รัชกิจประการ รัฐมนตรีว่าการกระทรวงแรงงาน เปิดเผยถึงกรณีเกิดเหตุจรวดโจมตีจากฉนวนกาซาไปยังหลายพื้นที่ในอิสราเอลเมื่อช่วงเช้าตรู่วันนี้ว่า
ตามที่สถานเอกอัครราชทูต ณ กรุงเทลอาวีฟ ได้ประกาศเตือนคนไทยในอิสราเอลให้อยู่ในที่ปลอดภัย เนื่องจากเกิดการโจมตีด้วยจรวดจากฉนวนกาซานั้น ทันทีที่ทราบข่าวผมมีความห่วงใยต่อแรงงานไทยที่ไปทํางานอยู่ในประเทศอิสราเอลจากผลกระทบของเหตุการณ์ดังกล่าว จึงได้สั่งการให้อัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงเทลอาวีฟ ประเทศอิสราเอลเร่งตรวจสอบและดูแลแรงงานอย่างใกล้ชิดทันที ซึ่งจากรายงานของนายกิตติ์ธนา ศรีสุริยะ อัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงเทลอาวีฟ เบื้องต้นพบว่า มีแรงงานไทยถูกยิงที่ขาได้รับบาดเจ็บแล้ว 1 ราย ทราบชื่อคือ นายชาตรี ชาศรี อายุ 38 ปี เดินทางโดยกรมการจัดหางานจัดส่งไปทํางานเกษตรมีภูมิลําเนาเดิมอยู่ที่จังหวัดนครพนม จากการตรวจสอบของกรมการจัดหางาน พบว่า เป็นสมาชิกกองทุนเพื่อช่วยเหลือคนหางานไปทํางานต่างประเทศด้วย นอกจากนี้ ยังพบว่ามีแรงงานไทยอีก 2 ราย ซึ่งเป็นสามีภรรยาถูกจับตัวไว้ ทราบชื่อคือ นายบุญถม พันธ์ฆ้อง อายุ 39 ปี และ น.ส.ศศิวรรณ พันธ์ฆ้อง อายุ 36 ปี ทั้งคู่มีภูมิลําเนาอยู่ที่จังหวัดอุดรธานี ส่วนรายละเอียดอื่นๆ อยู่ระหว่างการตรวจสอบ
นายพิพัฒน์ กล่าวต่อว่า ในส่วนของการดําเนินการที่ประเทศไทยผมได้สั่งการให้หน่วยงานในสังกัดกระทรวงแรงงานจังหวัดนครพนม และจังหวัดอุดรธานี ซึ่งเป็นพื้นที่ที่เป็นภูมิลําเนาของแรงงานไทยที่บาดเจ็บ 1 ราย และแรงงานไทยที่ถูกจับตัวไว้ 2 ราย ลงพื้นที่เยี่ยมบ้านเพื่อแจ้งข้อมูลข่าวสารสร้างขวัญกําลังใจพร้อมชี้แจงการให้ความช่วยเหลือเกี่ยวกับสิทธิประโยชน์ที่พึงได้รับตามกฎหมายให้แก่ญาติทราบในทันที อย่างไรก็ตามในปัจจุบันมีแรงงานไทยที่ทํางานอยู่ในประเทศอิสราเอลรวมทั้งสิ้นประมาณ 29,900 คน โดยเป็นแรงงานที่อยู่อาศัยบริเวณเมือง Netivot , Sderot, Ashkelo และพื้นที่ใกล้เคียง ประมาณ 5,000 คน
“ขอให้ญาติของแรงงานไทยที่ไปทํางานในประเทศอิสราเอล อย่าเพิ่งตื่นตระหนก ขอให้มั่นใจว่า รัฐบาลไทยทั้งสถานทูตและกระทรวงแรงงานจะให้การคุ้มครอง ดูแล อย่างดีที่สุด และจะเร่งติดตามสถานการณ์อย่างใกล้ชิด และขอให้แรงงานไทยที่ทํางานอยู่ในอิสราเอลที่ได้รับผลกระทบดังกล่าว ปฏิบัติตามมาตรการของทางการอิสราเอลอย่างเคร่งครัด และแจ้งข้อมูลมายังฝ่ายแรงงาน ประจําสถานเอกอัครราชทูต ณ กรุงเทลอาวีฟ เพื่อจะได้วางแผนในการให้ความช่วยเหลือต่อไป” นายพิพัฒน์ กล่าวท้ายสุด
ทั้งนี้ สถานเอกอัครราชทูต ณ กรุงเทลอาวีฟ ได้ออกประกาศเตือนคนไทยในอิสราเอล โดยขอให้คนไทยเข้าห้องหลบภัยทันทีที่ได้ยินเสียงไซเรน หากไม่ทัน ให้หมอบราบลงกับพื้น ไม่ถ่ายรูป ไม่วิ่งไปที่โล่ง ปฏิบัติตามมาตรการของทางการอิสราเอลอย่างเคร่งครัด และขอให้ทุกคนโดยเฉพาะอย่างยิ่งผู้ที่อาศัยในเขตภาคใต้ใกล้เคียงฉนวนกาซา และภาคกลาง รวมถึงกรุงเทลอาวีฟ ไม่ออกจากที่พักอาศัย สําหรับคนไทยที่ได้รับผลกระทบโปรดติดต่อได้ที่สถานเอกอัครราชทูตฯ หมายเลขโทรศัพท์ (+972) 5 4636 8150 กองคุ้มครองและดูแลผลประโยชน์คนไทยในต่างประเทศ หมายเลข 0 2575 1047-51 ฝ่ายแรงงานไทย ประจําสถานเอกอัครราชทูต ณ กรุงเทลอาวีฟ โทร : +972 544693476 What app ID : 0544693476 Line ID : 0544693476 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-นายกรัฐมนตรีมีกำหนดการเยือนเขตบริหารพิเศษฮ่องกง สาธารณรัฐประชาชนจีน บรูไนดารุสซาลาม มาเลเซีย และสาธารณรัฐสิงคโปร์อย่างเป็นทางการ
วันเสาร์ที่ 7 ตุลาคม 2566
07/10/2566
นายกรัฐมนตรีมีกําหนดการเยือนเขตบริหารพิเศษฮ่องกง สาธารณรัฐประชาชนจีน บรูไนดารุสซาลาม มาเลเซีย และสาธารณรัฐสิงคโปร์อย่างเป็นทางการ
นายกรัฐมนตรีมีกําหนดการเยือนเขตบริหารพิเศษฮ่องกง สาธารณรัฐประชาชนจีน บรูไนดารุสซาลาม มาเลเซีย และสาธารณรัฐสิงคโปร์อย่างเป็นทางการ
วันนี้ 7 ตุลาคม 2566 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีกําหนดการเดินทางเยือนต่างประเทศอย่างเป็นทางการ ระหว่างวันที่ 8-12 ตุลาคม 2566 ดังนี้ เขตบริหารพิเศษฮ่องกง สาธารณรัฐประชาชนจีน บรูไนดารุสซาลาม มาเลเซีย และสาธารณรัฐสิงคโปร์ โดยจะเดินทางออกจากท่าอากาศยาน บน.6 ไปยังท่าอากาศยานนานาชาติฮ่องกงในเวลา 09.00 น. ของวันอาทิตย์ที่ 8 ตุลาคม 2566 และมีภารกิจสําคัญ ดังนี้
วันจันทร์ที่ 9 ตุลาคม 2566 นายกรัฐมนตรีมีกําหนดการพบหารือทวิภาคีกับผู้บริหารสูงสุดเขตบริหารพิเศษฮ่องกง ณ ทําเนียบผู้บริหารสูงสุดฮ่องกง และพบหารือภาคธุรกิจฮ่องกง
วันอังคารที่ 10 ตุลาคม 2566 นายกรัฐมนตรีจะออกเดินทางจากฮ่องกงไปยังบันดาร์เสรีเบกาวัน และจะเข้าร่วมพิธีต้อนรับอย่างเป็นทางการ และเข้าร่วมหารือทวิภาคีระหว่างนายกรัฐมนตรีกับสมเด็จพระราชาธิบดีแห่งบรูไนดารุสซาลาม จากนั้นจะเข้าร่วมงานเลี้ยงอาหารเย็น ซึ่งสมเด็จพระราชาธิบดีแห่งบรูไนดารุสซาลามพระราชทานเพื่อเป็นเกียรติแก่นายกรัฐมนตรี
วันพุธที่ 11 ตุลาคม 2566 ในช่วงบ่าย นายกรัฐมนตรีเข้าร่วมพิธีต้อนรับอย่างเป็นทางการ จากนั้นจะพบหารือกับนายกรัฐมนตรีมาเลเซีย แถลงข่าวร่วม และนายกรัฐมนตรีจะเข้าร่วมงานเลี้ยงอาหารเย็น ซึ่งนายกรัฐมนตรีมาเลเซียเป็นเจ้าภาพจัดขึ้นเพื่อเป็นเกียรติแก่นายกรัฐมนตรี
วันพฤหัสบดีที่ 12 ตุลาคม 2566 ในช่วงเช้า นายกรัฐมนตรีเข้าร่วมพิธีต้อนรับอย่างเป็นทางการ ณ ทําเนียบรัฐบาลสาธารณรัฐสิงคโปร์ หารือทวิภาคีกับนายกรัฐมนตรีสาธารณรัฐสิงคโปร์ แถลงข่าวร่วม และในช่วงบ่ายจะพบหารือนักธุรกิจสิงคโปร์ ก่อนจะเดินทางกลับประเทศไทยถึงท่าอากาศยาน บน.6 ในเวลา 16.55 น.
รัฐบาลไทย-ข่าวทำเนียบรัฐบาล-ภูมิธรรมสั่งทูตพาณิชย์อิสราเอลรายงานสถานการณ์ด่วน
วันอาทิตย์ที่ 8 ตุลาคม 2566
08/10/2566
ภูมิธรรมสั่งทูตพาณิชย์อิสราเอลรายงานสถานการณ์ด่วน
กรณีเกิดเหตุจรวดโจมตีจากฉนวนกาซาไปยังหลายพื้นที่ในอิสราเอลและนายกรัฐมนตรีเบนจามิน เนทันยาฮู ระบุว่า อิสราเอล “เข้าสู่สงคราม”
นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ได้ขอให้ทุกส่วนที่เกี่ยวข้องติดตามสถานการณ์อย่างใกล้ชิด
“ผมขอส่งความห่วงใยอย่างที่สุดไปคณะผู้แทนทางการทูตไทยประจําอิสราเอล รวมทั้งทูตพาณิชย์ และทีมงาน ตลอดจนพี่น้องชาวไทยทุกคนในอิสราเอล ขอให้ทุกท่านปลอดภัยจากสถานการณ์ที่เกิดขึ้น”
นอกจากนี้นายภูมิธรรม เวชยชัยยังมีข้อสั่งการด่วนไปยังปลัดกระทรวงพาณิชย์และอธิบดีทุกกรมที่เกี่ยวข้อง ดังนี้
1. ขอให้ทูตพาณิชย์ในอิสราเอล รายงานสถานการณ์และความเสียหายที่ส่งผลต่อภาคธุรกิจของไทยในอิสราเอล
2. ขอให้สํานักงานนโยบายและยุทธศาสตร์การค้า/กรมส่งเสริมการค้าระหว่างประเทศ วิเคราะห์และประเมินผลกระทบที่อาจส่งผลทางการค้าของไทยจากกรณีเหตุการณ์ที่เกิดขึ้น และกรมเจรจาการค้าระหว่างประเทศ วิเคราะห์ผลกระทบต่อแผนความร่วมมือการเปิดเจรจา FTA ไทย-อิสราเอล
3 ขอให้ทูตพาณิชย์ดูแลและให้ความช่วยเหลือผู้ประกอบการไทย/นักธุรกิจไทยในอิสราเอล ตลาดจนการดําเนินการอื่นๆ ที่เกี่ยวข้องหากจําเป็น
ทั้งนี้หากมีปัญหาอุปสรรคใดขอให้รีบรายงานสถานการณ์ด่วนเพื่อทางรัฐบาลจะได้เร่งดําเนินการแก้ไขปัญหาได้อย่างทันท่วงที
รัฐบาลไทย-ข่าวทำเนียบรัฐบาล-การเยือน เขตบริหารพิเศษฮ่องกง สาธารณรัฐประชาชนจีน บรูไนดารุสซาลาม มาเลเซีย และสาธารณรัฐสิงคโปร์ อย่างเป็นทางการ ของนายเศรษฐา  ทวีสิน นายกรัฐมนตรี
วันอาทิตย์ที่ 8 ตุลาคม 2566
การเยือน เขตบริหารพิเศษฮ่องกง สาธารณรัฐประชาชนจีน บรูไนดารุสซาลาม มาเลเซีย และสาธารณรัฐสิงคโปร์ อย่างเป็นทางการ ของนายเศรษฐา  ทวีสิน นายกรัฐมนตรี
ระหว่างวันที่ 8 - 12 ตุลาคม 2566
การเยือน เขตบริหารพิเศษฮ่องกง สาธารณรัฐประชาชนจีน บรูไนดารุสซาลาม มาเลเซีย และสาธารณรัฐสิงคโปร์ อย่างเป็นทางการ ของนายเศรษฐา ทวีสิน นายกรัฐมนตรี
ระหว่างวันที่ 8 - 12 ตุลาคม 2566
วันที่ 8 ตุลาคม 2566
นายกรัฐมนตรีให้สัมภาษณ์ก่อนเดินทางเยือน เขตบริหารพิเศษฮ่องกง สาธารณรัฐประชาชนจีน บรูไนดารุสซาลาม มาเลเซีย และสาธารณรัฐสิงคโปร์ อย่างเป็นทางการ
รัฐบาลไทย-ข่าวทำเนียบรัฐบาล- นายกรัฐมนตรีให้สัมภาษณ์ก่อนเดินทางเยือน เขตบริหารพิเศษฮ่องกง สาธารณรัฐประชาชนจีน บรูไนดารุสซาลาม มาเลเซีย และสาธารณรัฐสิงคโปร์ อย่างเป็นทางการ
วันอาทิตย์ที่ 8 ตุลาคม 2566
08/10/2566
นายกรัฐมนตรีให้สัมภาษณ์ก่อนเดินทางเยือน เขตบริหารพิเศษฮ่องกง สาธารณรัฐประชาชนจีน บรูไนดารุสซาลาม มาเลเซีย และสาธารณรัฐสิงคโปร์ อย่างเป็นทางการ
นายกรัฐมนตรีให้สัมภาษณ์ก่อนเดินทางเยือน เขตบริหารพิเศษฮ่องกง สาธารณรัฐประชาชนจีน บรูไนดารุสซาลาม มาเลเซีย และสาธารณรัฐสิงคโปร์ อย่างเป็นทางการ
วันนี้ 8 ตุลาคม 2566 นายกรัฐมนตรี ได้โทรศัพท์หา ออท อิสราเอลประจําประเทศไทย เพื่อให้กําลังใจ และฝากฝังให้ดูแลคนไทย
รวมทั้งได้คุยกับ เอกอัครราชทูตไทย ประจําอิสราเอลในช่วงเช้ามืดที่ผ่านมา ซึ่งได้รายงานว่า มีคนไทยเสียชีวิต 1 ราย และมีแรงงานถูกจับกุมกักขัง 4 ราย โดยยังไม่ได้รับการยืนยันว่าอยู่ส่วนไหนของอิสราเอล
สถานการณ์ในขณะนี้ในพื้นที่คือ ห้ามออกจากบ้าน มีการสู้รบ น่านฟ้าปิด
โดยนายกรัฐมนตรีกล่าวว่า จะพยายามเต็มที่ทุกวิธีทางทางการทูตเพราะเป็นผู้บริสุทธิ์ ไม่เกี่ยวข้องใดๆ ทั้งนี้ กําลังรอรายงานยืนยัน โดยมีแผนอพยพเตรียมพร้อมไว้ 24 ชม ซึ่งจะขอให้มีแพทย์ร่วมเดินทางในคณะด้วย แต่ขณะนี้น่านฟ้าปิด total lockdown และให้ความกังวลในระดับสูงสุด
นายกรัฐมนตรีและรัฐบาลไม่ได้นิ่งนอนใจ เฝ้าระวัง 24 ชม. และขอให้มีรายงานประจําวันมายังนายกรัฐมนตรี ซึ่งนายกรัฐมนตรีได้ให้เบอร์ติดต่อไว้ ติดต่อได้ 24 ชม
รัฐบาลไทย-ข่าวทำเนียบรัฐบาล-'ธรรมนัส' ลุย 3 จังหวัด 'ลำปาง แพร่ สุโขทัย'
วันอาทิตย์ที่ 1 ตุลาคม 2566
'ธรรมนัส' ลุย 3 จังหวัด 'ลําปาง แพร่ สุโขทัย'
'ธรรมนัส' ลุย 3 จังหวัด 'ลําปาง แพร่ สุโขทัย' ติดตามสถานการณ์น้ํา พร้อมแจกถุงยังชีพแก่พี่น้องประชาชนที่เดือดร้อนจากอุทกภัย
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่รับฟังปัญหาและร่วมหาแนวทางแก้ไขปัญหาสถานการณ์น้ํา พร้อมทั้งแจกถุงยังชีพแก่พี่น้องประชาชนที่เดือดร้อนจากอุทกภัย ณ เทศบาลตําบลแม่ปุ อ.แม่พริก และบ้านต้นธง อ.เมือง จ.ลําปาง
สําหรับจังหวัดลําปาง มีพื้นที่ 7,833,726 ไร่ เป็นพื้นที่เกษตรกรรม 1,036,512 ไร่ หรือร้อยละ 13.23 พืชเศรษฐกิจที่สําคัญ ได้แก่ ข้าวนาปี ข้าวนาปรัง ข้าวโพดเลี้ยงสัตว์ มันสําปะหลัง สับปะรด ส้มเกลี้ยง และยางพารา ซึ่งในช่วง 27 - 30 ก.ย. 66 ที่ผ่านมา เกิดในตกหนัก น้ําล้นตลิ่งไหลเข้าท่วมบ้านเรือนประชาชนและพื้นที่เกษตร จํานวน 8 อําเภอ 35 ตําบล 144 หมู่บ้าน ปัจจุบันมีการประการเขตภัยพิบัติ จํานวน 5 อําเภอ
"สิ่งสําคัญที่ต้องกลับมาคิดคือการแปรรปรวนของสภาพภูมิอากาศ ที่ต้องเร่งหาแนวทางแก้ไขปัญหา ทั้งในเรื่องภัยแล้งและน้ําท่วม อย่างไรก็ตาม สําหรับสถานการณ์อุทกภัยในครั้งนี้ ได้มอบหมายกรมชลประทานจัดเตรียมเครื่องจักร-เครื่องมือ พร้อมเจ้าหน้าที่คอยให้ความช่วยเหลือราษฎรแต่ละพื้นที่ และบูรณาร่วมกับส่วนท้องถิ่น และภาคส่วนที่เกี่ยวข้อง เข้าช่วยเหลืออย่างเร่งด่วน พร้อมสั่งให้จัดทําแผนการดําเนินงานในแต่ละพื้นที่ และในภาพรวมของจังหวัด ตรงไหนที่สามารถเป็นพื้นที่กักเก็บน้ําได้ให้ดําเนินการทันที” ร้อยเอก ธรรมนัส กล่าว
ทั้งนี้ ในปี 2567 กรมชลประทานมีแผนดําเนินการในการสร้างอ่างเก็บน้ํา จํานวน 2 แห่ง และแก้มลิ้ง 2 แห่ง เพื่อเก็บกักน้ําในพื้นที่ต้นน้ําและลุ่มน้ําสาขา อีกทั้งยังเป็นการช่วยเหลือทางด้านการเกษตรและบรรเทาอุทกภัย
นอกจากนี้ รัฐมนตรีว่าการกระทรวงเกษตรและสหกรณ์ ยังได้ลงพื้นที่เพื่อรับฟังปัญหาความเดือดร้อนของประชาชนและแจกถุงยังชีพ ณ อ่างเก็บน้ําแม่แย้ อันเนื่องมาจากพระราชดําริ จ.แพร่ และประตูระบายน้ํา หาดสะพานจันทร์ จ.สุโขทัย ด้วย